TK รุกขยายสาขาในลาว-กัมพูชา 3 แห่ง หวังดันสัดส่วนลูกหนี้เช่าซื้อปีนี้โต 128% แตะ 905 ลบ.
TK รุกขยายสาขาในลาว-กัมพูชา 3 แห่ง หวังดันสัดส่วนลูกหนี้เช่าซื้อปีนี้โต 128% แตะ 905 ลบ.
28 มี.ค. 2562

นางสาวปฐมา พรประภา กรรมการผู้จัดการ บริษัท ฐิติกร จำกัด (มหาชน) หรือ TK เปิดเผยว่า บริษัทจะเร่งเพิ่มสัดส่วนลูกหนี้เช่าซื้อจากบริษัทลูกในประเทศเพื่อนบ้าน ณ สิ้นปีมีลูกหนี้เช่าซื้อจากต่างประเทศรวม 905.1 ล้านบาท หรือเพิ่มขึ้น 128% จากปีที่แล้ว
ทั้งนี้ ภายในเดือน มิ.ย.62 บริษัทจะพร้อมเปิดสาขาเพิ่มอีก 6 แห่งในกัมพูชา และภายในปีนี้ยังมีแผนที่จะขยายสาขาเพิ่มใน สปป. ลาวอีก 3 สาขา โดยจะใช้งบลงทุนรวมประมาณ 20 ล้านบาท
“การเร่งขยายสาขาในต่างประเทศนี้ ถือเป็นนโยบายสำคัญที่ TK ได้กำหนดไว้ในแผนงานระยะยาวในการเติบโตของธุรกิจ ด้วยการเพิ่มรายได้และขนาดของธุรกิจในต่างประเทศ การขยายสาขาในกัมพูชาและลาวในปีนี้เป็นการขยายสาขาแบบเท่าตัวของทั้ง 2 ประเทศ” นางสาวปฐมา กล่าว
โดยปัจจุบัน TK มี 6 สาขา ที่ Phnom Penh, Battambang, Siem Reap, Kampong Cham, Svayrieng และ Kampong Speu โดยจะเปิดเพิ่มอีก 6 สาขา ที่ Kampong Thom, Kampot, Banteay Meanchey, Takao, Kampong Chanang และ Pursat รวมเป็น 12 สาขา